PROJEKTNI ZADATAK

za izradu Glavnog projekta izgradnje saobraćajnice kod stadiona FK "Dečić" između urb. parcela broj UP 49 i UP 2-24; UP49 i UP30-45 ; UP49 i UP47 ; UP47 i UP51 ; UP48 i UP51-52 u zahvatu LSL “Tuzi - dio planske zone 19” u Tuzima
 – faza hidrotehničkih instalacija 
Prilikom izrade tehničke dokumentacije potrebno je poštovati opredeljenja iz GUR-a odnosno LSL-a, kao i voditi računa o racionalnosti izgradnje u skladu sa postojećim stanjem na terenu kako bi se stvorili povoljni uslovi za rješavanje hidrotehničkih instalacija i usaglašavanje postojećeg stanja infrastrukture sa novoprojektovanim.

Za izradu projekta koristiti:

· GUR "Tuzi"
· LSL "Tuzi - dio planske zone 19"
· Katastre postojećih podzemnih instalacija i dr.;
· Urbanističko-tehničkim uslovima br. 07-032/21-      od 12.08.2021. godine, izdatim od strane Sekretarijata  za urbanizam Opštine Tuzi. 

· Katastar instalacija i tehnički uslovi priključenja izdati od preduzeća D.O.O ’’Vodovod i kanalizacija’’ Podgorice br.113UP1-095/19-3629 od 02.07.2019.god., koje treba priložiti uz projekat.
Projektant je u obavezi da:
· Prije izrade projektno - tehničke dokumentacije snimi i provjeri geometrijske atribute postojećih hidrotehničkih instalacija i objekata na istim, naročito na mjestima priključenja novoprojektovanih instalacija bez preuzimanja podataka iz urađenih projekata.

· Hidrotehničke instalacije projektuje prema predmetnom LSL-u, a shodno izdatim uslovima D.O.O.  »Vodovod i kabnalizacija« Podgorice br.113UP1-095/19-3629 od 02.07.2019.god.
· Prouči svu tehničku dokumentaciju koja je do sada urađena, a na koju se vežu planirane hidrotehničke instalacije. 

· Riješi odvodnju sa saobraćajnica i pripadajućih slivnih površina, u skladu sa tehničkim mogućnostima, a shodno izdatim uslovima preduzeća “Vodovod i kanalizacija” d.o.o Podgorica. 

· Projektnim rješenjem i predmjerom radova, obuhvati sva eventualna izmještanja postojećih instalacija koje padaju u koridor saobraćajnice, a sve shodno izdatim uslovima D.O.O.  »Vodovod i kabnalizacija«.

· Koridore trase novoprojektovanih instalacija isprojektuje vodeći računa da se eksproprijacija, odnosno imovinski problemi, svedu na najmanju moguću mjeru.

· Projektnim riješenjem obuhvati i tretira postojeće hidrotehničke instalacije i objekte na istim (čvorove, slivnike, šahte, septičke jame...), podizanje i spuštanje instalacija, poklopaca i ploča na projektovanu niveletu saobraćajnice, uz priloženi detalj istih sa planom armiranja, ukoliko se nađu na trasi. 

· Predmjerom radova, za betonske radove, posebno razdvoji pozicije za gornje AB ploče, a posebno za donje AB ploče, i posebno  za zidove, odnosno tijela okana.

· Na atmosferskoj i fekalnoj kanalizaciji, predmjerom radova predvidjeti zamjenu zemljanog materijala tamponom, potrebnim za zatrpavanje kanalskog rova nakon ugradnje cjevovoda. 

· Trasu atmosferske i fekalne kanalizacije projektuje do mjesta priključenja na postojeći kolektor, a sve shodno izdatim uslovima D.O.O.  »Vodovod i kabnalizacija«. Na novoprojektovanu fekalnu i atmosfersku kanalizaciju dodati bočne prelaze za priključenje postojećih i budućih potrošača do granica urbanističkih parcela, kao i bočnih saobraćajnica, koje gravitiraju predmetnoj saobraćjnici, gdje je potrebno predvidjeti čepovanje cjevi. Za projektovane bočne prelaze je potrebno priložiti dokaznice mjera nezavisno od dokaznica za glavne kanale, a u predmjeru i predračunu radova, pozicije i količine radova za bočne prelaze dati posebno. 

· Projektom obradi i analizira hidraulički proračun novoprojektovanih instalacija, i isti priloži u projektnoj dokumentaciji. 

· Na situaciji, osim nanesenih postojećih hidrotehničkih podzemnih instalacija, iskotira mjesta njihovog ukrštanja sa novoprojektovanim  instalacijama, kao i međusobna ukrštanja novoprojektovanih hidrotehničkih instalacija, kako bi se imao uvid na dio instalacija koje prolaze trasom predmetnih radova i njihovih dubini u odnosu na dionicu novoprojektovane trase, posebno ako nije dat podužni profil za kratke dionice. Ukrštanja instalacija i njihove dubine, nanijeti i na uzdužnim profilima hidrotehničkih instalacija. 

· Veće armirano - betonske objekte na hidrotehničkim instalacijama uradi sa statičkim proračunima, planom armiranja, izvođačkim detaljima,  dokaznicama i predmjerom radova, koji treba da su urađeni i ovjereni od strane projektanta koji posjeduje ovlašćenje za izradu projekata za fazu konstrukcije (spakovanim u posebnu svesku).

· Shodno izdatim uslovima D.O.O. »Vodovod i kabnalizacija« za atmosfersku kanalizaciju potrebno je predvidjeti separator ukoliko su duž novoprojektovane saobraćajnice projektovani parkinzi (sa obrađenom zaštitom odnosno rasteretnom pločim, sa detaljima armiranja i svim potrebnim grafičkim prilozima), a slivnik prije separtora treba da ima taložnik. 

· Analizira stanje postojećeg vodovoda i zamjeni azbestcementni cjevovod (AC”C”) cjevovodima od PEVG do profila DN250 i  duktilom preko DN250, a sve shodno izdatim uslovima D.O.O. „Vodovod i kabnalizacija“. Na vodovodu preko DN250 mjesto EV zatvarača projektuju se leptirast zatvarači – shodno Pravilniku o standardizaciji materijala i opreme koji se ugrađuje na teritoriji Opštine Podgorice.

· Za buduće i postojeće vodovodne priključke ostaviti mogućnost priključenja na projektovani vodovod preko vodovodnih okana – “grupno”, a sve shodno izdatim uslovima D.O.O. „Vodovod i kabnalizacija“. U vodovodnim oknima projektovati bočne prelaze za priključenje potrošača do granica urbanističkih parcel koje gravitiraju predmetnoj saobraćjnici. Za projektovane bočne prelaze je potrebno priložiti dokaznice mjera nezavisno od dokaznica za glavne kanale, a u predmjeru i predračunu radova, pozicije i količine radova za bočne prelaze dati posebno. 

· Ukoliko je potrebno za održavanje zelenih površina i biljnih vrsta, projektom predvidjeti i priključke za zalivanje zelenih površina, kao i prelaze ispod asfaltnih i betonskih površina do razvoda za iste.

· Za sve projetkom predviđene radove obraditi predmjer sa predračunima za svaku stavku projekta, uz naznaku standarda po pozicijama za potrebnu vrstu radova.

· Izbor cjevnog materijala se vrši shodno Pravilniku o standardizaciji materijala i opreme koji se ugrađuje na teritoriji Glavnog grada Podgorice.

· Ekonomsku opravdanost odabranog rješenja.
SADRŽAJ PROJEKTA: Projekat treba da sadrži sve tekstualne i grafičke priloge za glavni projekat saglasno Pravilniku o načinu izrade i sadržini tehničke dokumentacije za građenje objekata (Službeni list Crne Gore”, br. 044/18 od 06.07. 2018.god).

PROJEKAT HIDROTEHNIČKIH INSTALACIJA treba da sadrži sve tekstualne i grafičke priloge za Glavni projekat saglasno Zakonu i Pravilniku o načinu izrade i sadržini tehničke dokumentacije za građenje objekata (Sl. Crne Gore, br.044/18 od 06.07.2018.god): 

1. Tekstualni dio (u skladu sa članom 10)
2. Numerička dokumentacija (u skladu sa članom 12)

· Hidraulički proračuni,

· Podaci za obeležavanje;
· Kubature iskopa (tabele);

· Dokaznice količina;

· Specifikacija materijala (tabele);

· Predmjer i predračun radova;

2. Grafički prilozi (u skladu sa članom 13)
· pregledna situacija u pogodnoj razmjeri, (shodno izdatim uslovima »Vodovod i kabnalizacija«)

· situacioni plan  (1:250),

· hidrotehnička rješenja na saobraćajnoj podlozi,

· uzdužni profili,

· izvođački detalji u R = 1:25 ÷1:10 ÷ R = 1:5, 

· plan armiranja (AB ploča, zidova…), 

· izvođački detalji priključenja na postojeće instalacije,

· karakteristični presjeci sa ucrtanim svim postojećim i novoprojektovanim instalacijama.

Uz projekat dostaviti sinhron plan sa prikazom mreže svih instalacija na situaciji i karakterističnim poprečnim profilima, sa dokazom da je postignuta potpuna usaglašenost svih faza, kako u horizontalnom, tako i vertikalnom smislu.
Napomena: Projekat nakon pozitivnog izvještaja revizora dostaviti Investitoru; tehničku dokumentaciju u štampanoj i elektronskoj formi (CD/DVD - PDF format zaštićen sa elektronskim potpisom projektanta), takođe je potrebno predati grafičke i numeričke djelove u elektronskoj formi (CD/DVD - u Word-u, Excelu-naročito predmjer radova), a tehničku dokumentaciju u DWG formatu.

Tuzi, avg 2021.godine       

